Siri Forsmo

Siri Forsmo (født 15. september 1958 i Oslo) er en norsk lege. Hun er professor i samfunnsmedisin og var i perioden 2013–2021 instituttleder ved Institutt for samfunnsmedisin og sykepleie,før 2017: Institutt for samfunnsmedisin NTNU. I 2021 ble hun ansatt av NTNUs styre som dekan for Fakultet for medisin og helsevitenskap for perioden 2021–2025. Hun er styremedlem i Helse Midt-Norge RHF, oppnevnt av Helse- og omsorgsdepartementet i 2022 og 2024. Hun sitter også i konsernstyret i SINTEF. 

Hennes forskningsfelt er effekt og konsekvenser av screening og helseundersøkelser; osteoporose og brudd; kreftsykdommer; folkehelse, ernæring, livsstil.

Forsmo har sin utdannelse fra Trondheim og Tromsø:

I 1985 var hun ferdig utdannet cand. med. ved Universitetet i Trondheim.

I 1990 ble hun kandidat i folkehelsevitenskap ved Universitetet i Tromsø.Master of Public Health (MPH) ifølge CV, tilgjengelig fra profilsiden på NTNU I kandidatoppgaven drøftet hun om det var riktig å laserbehandle alle unge kvinner som har celleforandringer i livmorhalsen. Årsaken til at hun mente man burde være mer tilbakeholden, var at man ikke visste sikkert om kvinnene hadde nytte av behandlingen – og at studier viste at flere av dem fikk problemer i senere svangerskap.Nordlys Morgen 4. mars 1991, seksjon Nyheter, s. 14

I 1997 ble hun dr. med. ved NTNU med avhandlingen Aspects and consequences of opportunistic screening for cervical cancer : results based on data from three Norwegian counties (norsk: Aspekter og konsekvenser av opportunistisk screening for livmorhalskreft: resultater basert på data fra tre norske fylker).

Siden 1989 har hun regelmessig vikariert som kommunelege i Lurøy kommune.

I 2009 og deretter i 2013 ble  hun oppnevnt av Kunnskapsdepartementet som nestleder (medisinsk fagkyndig) i Regional forskningsetisk komité Midt-Norge (REK Midt). I 2018 ble hun oppnevnt som medlem i NEM – Den nasjonale forskningsetiske komité for medisin og helsefag. Hun sitter også i Nasjonalt utvalg for vurdering av forskning på menneskelige levninger (Skjelettutvalget), som representant for NEM.
 Bibliografi 

 Forsmo S, Jacobsen BK, Stalsberg H. «Cervical neoplasia in pap smears: risk of cervical intra-epithelial neoplasia (CIN) after negative or no prior smears in a population without a mass screening programme». International Journal of Epidemiology, 1996;25:53-8.
 Forsmo S, Fjeldbo SK, Langhammer A. «Childhood cod liver oil intake and bone mineral density in a population-based cohort of peri- and postmenopausal women. The HUNT study Norway». American Journal of Epidemiology, 2008;167:406-11
 Solbjør M, Skolbekken JA, Sætnan AR, Hagen AI, Forsmo S. «Mammography screening and trust: The case of interval breast cancer». Social Science & Medicine, 2012;75:1746-52

 Referanser 

 Kilder 
 Forsmos profilside på ntnu.no (Besøkt 5. mai 2015)
 Monsen, Tor H. (1. desember 2005) «E’ det ittj godt at no’n passe på oss». Gemini.no

Kategori:Norske medisinprofessorer
Kategori:Professorer ved NTNU
Kategori:Fødsler i 1958
Kategori:Dekaner ved NTNU